Afrikaners is nie hulpeloos nie – praag.co.za
Afrikaners is nie hulpeloos nie
Tertia van Reenen, in haar brief: Tutu is geen Christen (17 Feb 2008), maak die gevaarlike stelling dat die Afrikaner "tans so hulpeloos soos 'n pasgebore baba sy lot afwag".
Dit mag dalk waar wees dat ons tans oor geen politieke en militere mag beskik nie. Maar ons mag wat tans nog in ons beursies lê, tel meer vir 'n "regering" wat geen brieke het as dit by spandabelrigheid kom nie. Solank die blanke voortgaan om sy eie ondergang deur middel van ekonomiese samewerking met die ANC te bewerkstellig is ons op 'n afdraande pad.
Daar word in Engels gesê dat: "A lie, repeated often enough, becomes the truth." Ons mag nie die leun verkondig dat ons 'n verslane volk is nie. Ons moet besef, en die woord uitdra, dat, saam met God, is ons teen die hele wêreld vry. Ons het, ons kan en ons sal oorwin. Sodra 'n gees van oorwonnenheid ons beetpak, sal dit verby wees.
Ek wil graag alle blankes aanmoedig om, waar ookal moontlik, die geldkraan vir die bose magte toe te draai. Dis jou geld, maak seker waar jy dit uitgee.